Temeljem članka 12. Pravilnika o stipendiranju i drugim oblicima potpore studentima s područja Sisačko- moslavačke županije („Službeni glasnik Sisačko-moslavačke županije“ br. 12/13) Sisačko-moslavačka županija zastupana po županu Ivi Žiniću, dipl.ing.arh. (u daljnjem tekstu davatelj stipendije)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ime i prezime adresa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tel. e-mail

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

JMBG OIB

(u daljnjem tekstu: korisnik stipendije) zaključili su

**U G O V O R**

o stipendiranju

**Članak 1.**

Davatelj stipendije preuzima obvezu stipendirati korisnika stipendije počevši od 1. listopada 2018. godine.

Pravo na stipendiju iz stavka 1. ovog članka prestaje istekom roka od šest mjeseci koji počinje teći od završetka redovitog trajanja predavanja posljednjeg semestra.

**Članak 2.**

Korisnik stipendije obvezuje se da će redovito izvršavati sve obveze tijekom školovanja i uredno polagati ispite.

**Članak 3.**

Korisnik stipendije ne može primati stipendiju ili drugi oblik potpore za školovanje od druge pravne osobe, grada ili općine.

**Članak 4**.

U svrhu realizacije ovog ugovora, ugovorne strane utvrđuju sljedeće:

* korisnik stipendije studira na \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

fakultet

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

smjer

* korisnik stipendije upisao je prvu godinu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ studija
* preddiplomskog, diplomskog, integriranog

akademske godine \_\_\_\_\_\_\_\_\_\_\_\_\_\_\_\_\_\_ a akademskoj godini 2018/19. polaznik je \_\_\_\_godine.

**Članak 5.**

Davatelj stipendije obvezuje se da će stipendirati korisnika stipendije na način da će svakog

mjeseca doznačiti na žiro-račun korisnika stipendije (IBAN \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

u \_\_\_\_\_\_\_\_\_\_\_\_\_\_\_\_\_\_ banci, novčana sredstva u iznosu od 700,00 kn (slovima: sedam stotina kuna).

**Članak 6.**

Nastavak primanja stipendije za narednu akademsku godinu korisnik stipendije stječe predajom potvrde o stečenim 50 ETCS bodova u prethodnoj akademskoj godini i upisu u narednu akademsku godinu.

Rok za predaju potvrde iz stavka 1. ovog članka je 15 dana nakon upisnog roka, a najkasnije do 15. studenoga tekuće godine. Ukoliko student potvrdu dostavi nakon propisanog roka gubi pravo na isplatu stipendije do dana donošenja potvrde.

Stipendisti – apsolventi dužni su na početku svake školske godine izvijestiti davatelja stipendije o preostalom broju ispita i trajanju studentskih prava.

Ukoliko korisnik stipendije nije u mogućnosti iz opravdanih razloga dostaviti potvrdu, dužan je o tome izvijestiti davatelja stipendije kao i o svim promjenama fakulteta, mjesta boravišta, prebivališta i slično.

**Članak 7.**

U slučaju da korisnik stipendije ne izvršava obveze iz ovog ugovora, te zbog ne položenih ispita ili samovoljnog prekida studija izgubi pravo na upis u narednu akademsku godinu raskida se ugovor.

**Članak 8.**

U slučaju iz članka 6. ovog ugovora korisnik stipendije dužan je vratiti ukupno primljeni iznos stipendije.

Ukupno primljeni iznos stipendije vraća se na način koji odredi davatelj stipendije. Početak otplate utvrđuje davatelj stipendije i o tome izvještava korisnika stipendije.

**Članak 9.**

Korisnik stipendije koji neuredno otplaćuje stipendiju dužan je platiti kamate na zaostale rate prema važećoj zateznoj stopi HNB.

**Članak 10.**

Korisnik stipendije može, na temelju odluke Povjerenstva, ostvariti pravo na mirovanje u isplati stipendije u slučaju kad ne upiše narednu godinu studija iz opravdanih razloga.

Zbog ostvarivanja prava iz stavka 1. ovog članka korisnik stipendije molbom se obraća davatelju stipendije uz predočenje dokaza o opravdanosti molbe u roku propisanom stavkom 2. članka 5. ovog ugovora.

**Članak 11.**

Korisnik stipendije dužan je po završetku studija dostaviti davatelju stipendije potvrdu o završetku studija ili fotokopiju diplome. Ukoliko korisnik stipendije ne izvrši obvezu iz stavka 1. ovog članka dužan je vratiti stipendiju.

**Članak 12.**

Korisnik stipendije obvezuje se da će se po završetku studija, ukoliko to davatelj stipendije zatraži, zaposliti u ustanovi ili u poduzeću na području Sisačko-moslavačke županije i provesti na radu onoliko godina – mjeseci za koliko je primao stipendiju.

Ukoliko davatelj stipendije ne utvrdi radnu obvezu za korisnika stipendije u roku od tri mjeseca od dana završetka studija korisnika stipendije, obveza za korisnika stipendije iz stavka 1. ovog članka prestaje.

U slučaju iz stavka 2. ovog članka korisnik stipendije oslobađa se obveze vraćanja stipendije.

**Članak 13.**

Ako korisnik stipendije u cijelosti izvrši obveze iz članka 11. Ovog ugovora oslobađa se obveze vraćanja stipendije.

Ako korisnik stipendije ne prihvati obvezu iz članka 11. ovog ugovora dužan je ukupno primljeni iznos stipendije vratiti odjednom.

**Članak 14.**

Davatelj stipendije i korisnik stipendije obvezuje se da će eventualne nesporazume nastale iz ovog ugovora rješavati mirnim putem, a u slučaju eventualnog spora nadležan je sud u Sisku.

**Članak 15.**

Ovaj ugovor sastavljen je u dva (2) istovjetna primjerka od kojih jedan (1) zadržava davatelj stipendije, a jedan (1) korisnik stipendije.

**Članak 16.**

Ovaj ugovor stupa na snagu danom potpisivanja.

U Sisku, \_\_\_\_\_\_\_\_\_\_\_\_\_\_\_\_\_\_\_\_\_ 2019.

KLASA: 604-02/18-01/03

UR BROJ: 2176/01-02-19-\_\_\_\_\_

STIPENDIST Ž U P A N

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ivo Žinić, dipl. ing. arh.